Diari Oficial de la Generalitat Valenciana


Sumari del DOGV 4359, del 17-10-2002 (2002/10859)

Informació pública de la convocatòria per a la selecció de personal per a cobrir una plaça vacant del grup E, escala d'administració general, subescala subalterna, denominació conserge de cultura, de l'any 2001.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4359

Data del DOGV
:   17-10-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/10236


Data del document
:   22-08-2002

Organisme emissor
:   Ajuntament de Tavernes Blanques

Tipus de document
:   Resolució

Descriptors 

:   * Tavernes Blanques
    * administració local
    * concurs administratiu

Informació pública de la convocatòria per a la selecció de personal per a cobrir una plaça vacant del grup E, escala d'administració general, subescala subalterna, denominació conserge de cultura, de l'any 2001. [2002/A10853]
  
La Comissió de Govern, en la sessió del dia 10 de juny de 2002, va acordar convocar les proves selectives d'accés al grup E, conserge de cultura, que es regirà per les següents:
  
Bases
  
Primera. Objecte de la convocatòria
  
La present convocatòria té per objecte la selecció de personal per a cobrir una plaça vacant del grup E, escala d'administració general, subescala subalterna, denominació conserge de cultura, oferida mitjançant el sistema selectiu de lliure accés, procediment de concurs oposició, inclosa en l'oferta pública d'ocupació per a l'any 2001.
  
Segona. Condicions generals dels aspirants
  
Per a ser admesos a les presents proves selectives els aspirants hauran de complir els següents requisits:
  
a) Tindre la nacionalitat espanyola o la d'un dels restants estats membres de la Unió Europea o d'aquells estats a què siga aplicable la lliure circulació de treballadors i treballadores, en els termes disposats en la llei estatal que regula l'esmentada matèria.
  
b) Haver fet 18 anys i no haver arribat a l'edat de jubilació.
  
c) Estar en possessió del certificat d'escolaritat o equivalent, o complir les condicions per a obtindre'l en la data en què acabe el termini de presentació d'instàncies.
  
La titulació s'acreditarà mitjançant l'expedició dels títols corresponents per l'autoritat acadèmica competent del Ministeri d'Educació i Cultura, així com també, i si és procedent, l'equivalència de títols.
  
d) No patir cap malaltia ni defecte físic que impedisca la realització de les corresponents funcions.
  
e) No trobar-se inhabilitat penalment per a l'exercici de funcions públiques.
  
f) No haver sigut separat mitjançant un expedient disciplinari de qualsevol administració o ocupació pública.
  
Les condicions per a ser admés a les proves, hauran de complir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la presa de possessió.
  
Tercera. Sol·licituds
  
Els que desitgen prendre part en les proves selectives hauran de fer-ho constar en la sol·licitud segons el model que serà facilitat gratuïtament a l'Oficina del Registre General.
  
Les sol·licituds s'han d'adreçar a l'alcalde president d'Ajuntament de Tavernes Blanques, en el termini de 20 dies hàbils comptats a partir de l'endemà de la publicació de la present convocatòria en el Diari Oficial de la Generalitat Valenciana; caldrà adjuntar-hia fotocòpia del document nacional d'identitat o del passaport en el cas dels nacionals dels estats membres de la Unió Europea o d'aquells estats a què siga aplicable la lliure circulació de treballadors i treballadores.
  
La presentació de sol·licituds es podrà efectuar personalment a l'Oficina del Registre General o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Els drets d'examen es fixen en la quantia de 36,06 euros, i es faran efectius pels mitjans establits en l'article 38.7 de la Llei 30/1992, de 26 de novembre, i caldrà adjuntar a la sol·licitud el resguard acreditatiu del pagament dels drets. Podran igualment ingressar-se directament en el compte corrent número 2090/2250/18/5625758398, de l'entitat Caja de Ahorros del Mediterráneo, o mitjançant una transferència des de qualsevol entitat bancària a l'esmentat compte.
  
En cap cas la mera presentació i pagament suposarà la substitució del tràmit de presentació dins del termini i en la forma escaient de la sol·licitud.
  
Quarta. Admissió d'aspirants
  
Acabat el termini de presentació de sol·licituds, amb la prèvia verificació que s'ha realitzat el pagament dels drets d'examen, l'Alcaldia dictarà una resolució, que es publicarà en el Diari Oficial de la Generalitat Valenciana i al tauler d'edictes municipals, que contindrà la relació provisional d'admesos i exclosos a la realització de les proves, així com els nomenaments dels membres que componen el tribunal de selecció.
  
Els aspirants podran, en el cas d'error o exclusió, esmenar els defectes que hagent pogut produir en la seua sol·licitud, o realitzar les reclamacions que tinguen per convenient en el termini de 10 dies hàbils comptats a partir de l'endemà de la publicació de la relació provisional d'admesos i exclosos en el Diari Oficial de la Generalitat Valenciana.
  
Seran causes d'exclusió, a més de les assenyalades en altres apartats de les presents bases:
  
- L'omissió de la firma en la sol·licitud.
  
- No adjuntar la fotocòpia del DNI o passaport.
  
- No pagar els drets d'examen.
  
Transcorregut el termini de 10 dies hàbils, esmenats els defectes, si pertocara, i vistes les reclamacions que corresponguen, l'Alcaldia dictarà una resolució que inclourà la relació definitiva d'admesos i exclosos i, amb almenys una antelació de 15 dies hàbils, la data, el lloc i l'hora de realització i començament dels exercicis, que es publicarà en el Diari Oficial de la Generalitat Valenciana i al tauler d'anuncis municipal.
  
Cinquena. Proves selectives
  
El procediment de selecció es realitzarà per concurs oposició, sistema selectiu de lliure accés.
  
1. Fase d'oposició: constarà dels exercicis que a continuació s'indiquen, de caràcter obligatori i eliminatoris.
  
Primer exercici. Obligatori i eliminatori. L'exercici consistirà en la realització d'un qüestionari, en forma de test de 50 preguntes, sobre coneixements relacionats amb el programa temari annex, amb quatre respostes alternatives, de les quals només una és correcta. La duració mínima serà de 45 minuts.
  
Segon exercici. Pràctic. Obligatori i eliminatori. Consistirà a contestar per escrit un qüestionari de 50 preguntes d'aptituds verbals (vocabulari, gramàtica, sèries de lletres, analogies, comprensió, ortografia), aptituds numèriques (aritmètica, fraccions, mesures, sèries de nombres), aptituds administratives (classificar, ordenar, revisar, detectar errors).
  
Tercer exercici. Obligatori i eliminatori. Consistirà a redactar, durant un període de temps màxim determinat pel tribunal en raó de la seua dificultat, la solució a cinc preguntes breus en el seu desenvolupament relacionades amb el programa de les presents bases i amb les funcions pròpies de la categoria convocada. En l'exercici es valoraran la formació general, els coneixements específics sobre la matèria, la claredat i l'orde d'idees, la facilitat d'exposició escrita, l'aportació personal de l'aspirant, la seua capacitat de síntesi i la seua ortografia.
  
Una vegada conclosa la prova, els exercicis seran introduïts en un sobre tancat i quedaran sota la custòdia del tribunal qualificador, el qual cridarà individualment els opositors per a la lectura dels temes que hagen desenvolupat.
  
En tots els exercicis el tribunal prendrà les mesures que calguen per a garantir l'anonimat en la valoració d'ells, i s'anul·laran tots aquells que incloguen alguna marca que poguera identificar-ne l'autor.
  
2. Fase de concurs: es valoraran els mèrits acreditats fefaentment pels aspirants que hagen superat la fase d'oposició segons el barem que figura en l'annex II, de conformitat amb l'article 7 de l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball.
  
En qualsevol cas, la màxima puntuació que puga obtindre's en la fase de concurs no excedirà mai d'un 40 per 100 de la puntuació total del concurs oposició, segons el perfil del lloc.
  
Sisena. Qualificació dels exercicis
  
El primer exercici es puntuarà de 0 a 10 punts. Cada pregunta contestada erròniament es valorarà negativament amb una penalització equivalent a 1/3 del valor de cada contestació correcta i les omissions no es computaran. Serà necessari obtindre un mínim de 5 punts per a superar l'exercici.
  
El segon i tercer exercici es puntuarà de 0 a 10 punts, i en seran eliminats els aspirants que no aconseguisquen un mínim de 5 punts.
  
La qualificació resultant de la totalitat dels exercicis estarà determinada per la suma de puntuacions obtingudes en cada un d'ells.
  
Per la naturalesa del sistema selectiu aplicable, la fase d'oposició podrà ser superada per un nombre d'aspirants superior al de places convocades.
  
Amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris, han de passar a la fase de concurs, citant-los a termini perquè en el termini de 10 dies hàbils comptadors des de l'endemà de la publicació de les qualificacions al tauler d'anuncis municipal, presenten la documentació acreditativa dels mèrits i experiència disposats en la present convocatòria, a l'Oficina del Registre General de l'Ajuntament o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
No es valoraran aquells mèrits que no estiguen suficientment acreditats, ni s'admetrà la documentació presentada fora de termini.
  
Finalitzat el termini de presentació de documentació establida, el tribunal publicarà al tauler d'anuncis municipal la llista provisional de valoracions de la fase de concurs i concedirà un termini de deu dies hàbils comptats des de l'endemà de la seua publicació, perquè els interessats formulen les reclamacions i esmenes que estimen pertinents en relació amb la seua baremació.
  
Resoltes les possibles al·legacions i esmenes, el tribunal dictarà una resolució on es fixe la relació definitiva d'aspirants aprovats.
  
Per a la confecció de l'esmentada relació se sumaran las qualificacions obtingudes per cada aspirant en la fase d'oposició i en la fase de concurs. A continuació s'ordenaran per orde de puntuació de major a menor, interrompent-se la relació quan el nombre d'aspirants coincidisca amb el nombre de places convocades, sense que en cap cas puga incloure un nombre superior al de places convocades.
  
En cas d'empat entre aspirants l'orde s'establirà segons la major puntuació obtinguda per cada aspirant en el tercer exercici; en segon lloc, si es manté l'empat, caldrà ajustar-se a la major puntuació en el segon exercici. Si persistira el dit empat, caldria ajustar-se a la major puntuació en la fase de concurs. En última instància, l'orde s'establirà mitjançant un sorteig públic d'ells.
  
En el cas que el nombre d'aspirants aprovats fóra inferior al de places convocades, les sobrants es declararan desertes.
  
Setena. Borsa de treball
  
El personal aspirant que, després d'haver participat en les proves d'accés al grup, sector, cos o escala de la convocatòria, haja aprovat algun exercici dels que constituïxen el procés selectiu, segons l'orde de prioritat que s'obtinga per la puntuació aconseguida i amb preferència pels qui hagen aprovat un nombre més gran d'exercicis, es confeccionarà una borsa de treball.
  
El criteri definitiu de provisió dels integrants de les borses s'obtindrà per la suma de puntuació obtinguda en les esmentades proves i l'obtinguda en la valoració dels mèrits que en cada convocatòria s'establisquen.
  
La borsa de treball, incloent-hi l'orde de prioritat, es publicarà al tauler d'edictes municipal.
  
Huitena. Desenvolupament de les proves selectives
  
El primer exercici es realitzarà al lloc, data i hora que s'establisca en la resolució per la qual s'aprova i publica en el Diari Oficial de la Generalitat Valenciana la llista definitiva d'admesos i exclosos de les proves objecte de la present convocatòria amb una antelació no inferior a quinze dies hàbils.
  
Els aspirants seran convocats per a cada exercici en crida única. Els membres del tribunal de selecció y el personal col·laborador no permetran l'accés a la sala, on es realitze l'exercici, d'aquelles persones que compareguen una vegada haja conclòs la crida dels aspirants convocats.
  
Els aspirants hauran d'acreditar la seua identitat mitjançant la presentació del document nacional d'identitat, o del resguard amb fotografia, del passaport o del permís de conduir, sense que a tal efecte siguen vàlides les fotocòpies compulsades dels dits documents, així com de la còpia segellada de l'Oficina del Registre General de la sol·licitud d'admissió a les proves.
  
Començades les proves, el tribunal farà públic l'anunci de realització dels restants exercicis, al tauler d'anuncis municipal, amb una antelació mínima de 48 hores.
  
Les valoracions de la fase de concurs seran publicades al tauler d'anuncis municipal.
  
Les persones aspirants perdran el seu dret si quan compareixen als llocs de realització de les proves ja s'han iniciat o si no hi assistixen, encara que es dega a causes justificades.
  
Novena. Publicitat de les llistes
  
Després de la realització de cada una de les proves, el tribunal farà pública, mitjançant un anunci al tauler d'anuncis municipal, la llista d'aspirants que les hagen superades.
  
Les relacions de les qualificacions dels aspirants que hagen accedit a la fase de concurs seran publicades al tauler d'anuncis municipal.
  
El tribunal elevarà a l'Alcaldia la relació definitiva dels aspirants que han superat les proves per orde de puntuació, per a la seua inserció en el Diari Oficial de la Generalitat Valenciana i al tauler d'anuncis municipal.
  
Deu. Coneixements de valencià
  
L'acreditació dels coneixements de valencià per les persones aspirants que hagen superat les proves selectives, que disposa l'article 9.4 del Text Refós de la Llei de la Funció Pública Valenciana, podrà realitzar-se mitjançant la presentació d'algun dels següents documents:
  
Títol de Batxiller o equivalent cursat a la Comunitat Valenciana, amb superació de les assignatures de valencià.
  
Títol de l'Escola Oficial d'Idiomes corresponent al tercer curs de coneixements de valencià.
  
Certificat de nivell mitjà de la Junta Qualificadora de Coneixements de Valencià.
  
Els qui no puguen acreditar els esmentats coneixements, de conformitat amb el que establix el punt anterior, hauran de realitzar el curs específic de valencià a què es referix l'article 9.4 del Text Refós de la Llei de Funció Pública Valenciana.
  
Onze. Presentació de documents
  
En el termini de 20 dies hàbils, comptats des de l'endemà de la publicació en el Diari Oficial de la Generalitat Valenciana de les relacions d'aprovats, les persones aspirants proposades hauran de presentar a l'Oficina del Registre General o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, la següent documentació:
  
a) Certificat de naixement expedit pel registre civil corresponent o fotocòpia del document nacional d'identitat o del passaport en el cas dels nacionals dels estats membres de la Unió Europea o d'aquells estats als quals siga aplicable la lliure circulació de treballadors i treballadores.
  
b) Fotocòpia compulsada del títol acadèmic exigible segons la present convocatòria.
  
c) Declaració de no haver sigut separat mitjançant un expedient disciplinari de qualsevol administració o càrrec públic, així com de no estar inhabilitat penalment per a l'exercici de les funcions públiques.
  
d) Certificat mèdic oficial acreditatiu de posseir la capacitat física necessària per a l'exercici de les funcions del lloc de treball oferit.
  
Els que tinguen la condició de funcionaris o funcionàries públics o de personal laboral al servici de l'administració municipal estaran exempts de justificar les condicions i requisits que ja hagueren acreditat anteriorment davant d'aquella.
  
Les persones aspirants seleccionades que dins del termini establit en el punt anterior, i excepte casos de força major, no presenten la documentació acreditativa o si d'ella es deduïx que manquen d'algun dels requisits exigits, no podran ser nomenats funcionaris de carrera; sense perjudici de la responsabilitat en què pogueren haver incorregut per falsedat en les seues sol·licituds de participació.
  
La plaça no ocupada per l'aspirant que no presente la documentació quedarà vacant.
  
Dotze. Nomenament de funcionaris
  
Conclòs el procés selectiu i transcorregut el termini de presentació de la documentació, els qui l'hagueren superat seran nomenats funcionaris de carrera mitjançant una resolució de l'Alcaldia, que es publicarà en el Diari Oficial de la Generalitat Valenciana.
  
Les persones aspirants que hagen superat el procés selectiu s'incorporaran al lloc de treball en un termini màxim de sis mesos des de la publicació de la resolució a què es referix el paràgraf anterior.
  
Tretze. Tribunal
  
El tribunal de selecció de les presents proves selectives, una vegada nomenat, serà publicat juntament amb la resolució que faça pública la relació provisional d'admesos i exclosos, amb una antelació mínima d'un mes a la data del començament de les proves, i estarà compost per:
  
President: l'alcalde de la corporació, o membre d'ella en qui delegue.
  
Vocals:
  
- Un regidor representant de cada grup polític municipal.
  
- Regidora delegada dels servicis de l'Àrea de Cultura.
  
- Un representant de l'administració del Govern Valencià, designat per la Direcció General d'Administració Territorial, Àrea d'Administració Local, de la Conselleria de Justícia i Administracions Públiques.
  
- Un representant del professorat oficial o especialista de qualsevol departament o unitat de la Generalitat Valenciana, designat per la Direcció General d'Administració Territorial, Àrea d'Administració Local, de la Conselleria de Justícia i Administracions Públiques.
  
- Un representant nomenat per les organitzacions sindicals representades en la Mesa Sectorial de Funció Pública, que actuarà en nom de totes elles (Decret 33/1999, art. 8.2).
  
- Un tècnic designat per l'Alcaldia d'entre persones funcionàries de carrera de la corporació.
  
- Secretari: el de la corporació o persona funcionària de carrera en qui delegue, que actuarà igualment com a vocal.
  
La composició del tribunal inclourà la dels respectius suplents.
  
Per al millor compliment de la seua missió, el tribunal podrà sol·licitar i obtindre els col·laboradors, ajudants i assessors especialistes en aquelles proves que ho estimen necessari o convenient, el quals es limitaran a l'exercici de les seues respectives especialitats i col·laboraran amb el tribunal.
  
El tribunal tindrà la consideració d'òrgan col·legiat de l'administració, i com a tal estarà sotmés a les normes incloses en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; i els seus membres, així com els col·laboradors, ajudants i assessors especialistes hauran d'abstindre's i podran ser recusats pels interessats quan concórreguen en ells circumstàncies de les disposades en els articles 28 i 29 de l'esmentada llei.
  
Tots els membres del tribunal hauran de complir els requisits establits en l'article 13.4 del Text Refós de la Llei de la Funció Pública Valenciana i, almenys la meitat més un d'ells, haurà de tindre una titulació corresponent a la mateixa àrea de coneixements que l'exigida per a l'ingrés.
  
Catorze. Dret supletori
  
A les presents proves selectives seran aplicables:
  
- Llei 30/1984, de 2 d'agost, de Mesures per a la Reforma de la Funció Pública, i modificacions posteriors.
  
- Reial Decret 896/1991, de 7 de juny, pel qual s'establixen les regles bàsiques i els programes mínims a què ha d'ajustar-se el procediment de selecció de funcionaris d'administració local.
  
- Llei 7/1985, de 2 d'abril, Reguladora de les Bases del Règim Local.
  
- Reial Decret Legislatiu 781/1986, de 18 d'abril, text refós de les disposicions legals vigents en matèria de règim local.
  
- Text Refós de la Llei de la Funció Pública Valenciana, de 24 d'octubre de 1995.
  
- Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de la Funció Pública Valenciana.
  
I les restants disposicions de l'ordenament jurídic aplicables de la funció pública.
  
Quinze. Norma final
  
La present convocatòria, les bases i tots els actes administratius que es deriven d'ella i de les actuacions del tribunal de selecció podran ser impugnats en els casos i en la forma establits per la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i per la Llei 29/1998, de 13 de juliol, Reguladora de la Jurisdicció Contenciosa Administrativa.
  
ANNEX I
  
Temari de les proves selectives
  
Tema 1. La Constitució espanyola de 1978: estructura i principis fonamentals. L'organització territorial de l'estat. L'Estatut d'Autonomia de la Comunitat Valenciana.
  
Tema 2. El municipi. El terme municipal. La població. Organització municipal. Competències.
  
Tema 3. Tavernes Blanques: història i tradicions. Situació actual. Organització i servicis municipals.
  
Tema 4. Funcions i obligacions genèriques del subaltern de centres municipals. Manteniment de l'edifici. Mobiliari i material existent en ells.
  
Tema 5. Manteniment i conservació de les instal·lacions dels centres municipals. Funcions i obligacions genèriques respecte dels òrgans de govern municipals. Personal directiu dels centres públics. Usuaris d'ells.
  
Tema 6. Activitats bàsiques en el manteniment i conservació d'instal·lacions municipals. Llanterneria, electricitat, calefacció, fusteria i jardins. Nocions elementals.
  
Tema 7. Els centres públics municipals: elements que l'integren. La vigilància dels centres públics.
  
Tema 8. L'horari d'atenció al públic. Permanència en el centre. Control d'accessos i eixides.
  
Tema 9. El recinte del Centre Cultural: elements que l'integren. Vigilància de les seues dependències. Accés de persones i horari d'activitats.
  
Tema 10. El control dels subministraments: aigua, gas, electricitat, llanterneria, calefacció, material de neteja, etc.
  
Tema 11. Coneixement del municipi de Tavernes Blanques: la seua història, la seua geografia, la seua cultura, les seues festes. Principals aspectes urbanístics, els seus carrers, places. Ubicació dels seus principals edificis públics, monuments.
  
ANNEX II
  
Barem de mèrits que cal valorar
  
Orde de 20 de gener de 2000, del conseller de Justícia i Administracions Públiques, Diari Oficial de la Generalitat Valenciana número 3.677, de data 31 de gener del 2000, article 7.
  
A) Antiguitat i grau
  
1. Antiguitat: es valorarà 0,05 punts per cada mes complet de servicis en actiu en les distintes administracions públiques, fins a un màxim de 9 punts. A tal efecte també es computaran els servicis reconeguts a l'empara del que disposa la Llei 70/1978, de 26 de desembre, de Reconeixement dels Servicis Previs en l'Administració Pública.
  
2. Grau: el grau personal consolidat pels aspirants es valorarà en la forma següent:
  
a) Grau consolidat inferior al del lloc sol·licitat: 1 punt.
  
b) Grau consolidat igual o superior al del lloc sol·licitat: 2 punts.
  
La puntuació màxima possible que es pot obtindre en el present apartat serà, en conseqüència, d'11 punts.
  
B) Formació
  
1. Titulació acadèmica: qualsevol titulació acadèmica d'igual o superior nivell a l'exigit per a pertànyer al respectiu grup de titulació, excloent la que va servir per a això: 1,5 punts, amb un màxim de 3 punts.
  
2. Cursos de formació i perfeccionament: es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, i que hagen sigut convocats o homologats per qualsevol centre o organisme oficial de formació d'empleats públics, fins a un màxim de 3 punts, i d'acord amb la següent escala:
  
a) De 100 o més hores, 2,00 punts.
  
b) De 75 o més hores, 1,50 punts.
  
c) De 50 o més hores, 1,00 punt.
  
d) De 25 o més hores, 0,50 punts.
  
e) De 15 o més hores, 0,20 punts.
  
En cap cas es puntuaran en el present subapartat ni en l'anterior els cursos de valencià i d'idiomes, ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
Així mateix, i en el supòsit de cursos impartits, es valoraran per una sola vegada, i les successives edicions d'un mateix curs no seran susceptibles de ser valorades.
  
3. Valencià: el coneixement del valencià es valorarà fins a un màxim de 3 punts. Caldrà la prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià d'acord amb la següent escala:
  
a) Coneixement oral 0,75 punts
  
b) Grau elemental 1,00 punts
  
c) Grau mitjà 2,00 punts
  
d) Grau superior 3,00 punts
  
La valoració del coneixement del valencià s'efectuarà puntuant exclusivament el nivell més alt obtingut, i sempre que no constituïsca un requisit del lloc degudament establit en la convocatòria, valorant-se exclusivament en el darrer cas la disposició de nivells entesos com a cursos complets superats, superiors a l'exigit, a raó d'1 punt per nivell.
  
4. Idiomes comunitaris: fins a un màxim de 2 punts, a raó de 0,40 punts per curs, o la seua equivalència si es tracta de cicles, corresponent al títol expedit per la universitat o Escola Oficial d'Idiomes.
  
La puntuació màxima possible que es pot obtindre en el present apartat serà, en conseqüència, d'11 punts.
  
C) Mèrits específics
  
1. Les titulacions acadèmiques i els cursos de formació, en matèries que estiguen relacionades amb les funcions del lloc, es valoraran, fins a un màxim de 3 punts, d'acord amb la següent escala:
  
a) Titulacions acadèmiques i cursos de 100 o més hores de duració, entre un mínim d'1,5 i un màxim de 2,5 punts.
  
b) Cursos de duració igual o superior a 15 hores i inferior a 100 hores, entre un mínim de 0,5 i un màxim d'1,5 punts.
  
Les titulacions acadèmiques seran sempre distintes de les que poguera tindre el lloc de treball com a requisit, i d'igual o superior nivell al de les exigides per a pertànyer al grup de titulació respectiu.
  
2. L'experiència en l'exercici de llocs amb funcions iguals o semblants, o amb nivells de responsabilitat iguals o superiors, fins a un màxim de tres punts, a raó d'entre 0,10 i 0,20 punts per mes complet de servicis.
  
La puntuació màxima que es pot obtindre pel present apartat serà, en conseqüència, de 6 punts.
  
La puntuació màxima que es pot obtindre per tots els apartats serà de 28 punts.